“Návrh”                                                                                      

VLÁDA SLOVENSKEJ REPUBLIKY

 vydáva

podľa § 10 ods. 1 a 12 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon" ) 

rozhodnutie  č.  ...............
 o privatizácii časti zdravotníckeho zariadenia

Názov zdravotníckeho zariadenia:	Fakultná nemocnica Nitra 
Sídlo: 	   Nitra, ul. Špitálska 6			
IČO : 	 17336007 

Na realizáciu sa určuje privatizačný projekt vedený v evidencii Ministerstva hospodárstva Slovenskej republiky pod číslom 2312  (ďalej len "určený privatizačný projekt"). 
Rozhodnutie sa týka časti zdravotníckeho zariadenia Fakultná nemocnica Nitra – časť Zubná poliklinika Párovce (stará), Koceľova 29, Nitra vymedzenej výstupným formulárom F.1(A)/1 určeného privatizačného projektu.
1.	Spôsob privatizácie:
	 Priamy predaj vopred určenému záujemcovi.
2.	Účtovná hodnota majetku časti zdravotníckeho zariadenia k 31.12.2003:
 	835 000,-  Sk
	(slovom: osemstotridsaťpäťtisíc slovenských korún)
3.	Spôsob výberu kupujúceho:	
     Kupujúci  bol  vybraný  Ministerstvom hospodárstva  Slovenskej republiky vo  výberovom konaní.

4.	Kupujúci:
Obchodné meno: 	DIA - NE, spol. s r.o.
Sídlo: 	Koceľova 29
     	Nitra 
     	949 01

IČO:	36 526 134 
5.	Kúpna cena: 	                 840 000,- Sk
 				                  (slovom: osemstoštyridsaťtisíc slovenských korún)
6.	Platobné podmienky a ich zabezpečenie
Kúpnu cenu zaplatí kupujúci jednou splátkou do 30 dní odo dňa účinnosti zmluvy o predaji časti zdravotníckeho zariadenia. 
Úhrada kúpnej ceny je zabezpečená Dodatkom k zmluve o vkladovom účte uzavretej medzi Všeobecnou úverovou bankou, a.s., Bratislava, a majiteľom účtu: spoločnosťou DIA - NE, s.r.o., Koceľova 29, Nitra, vydaným dňa 23.11.2004, ktorým sa obmedzuje právo majiteľa účtu disponovať s vkladom na účte č. 1608543761/0200 v sume 840 000,- SK od uvedeného dňa, bez časového obmedzenia. Vinkulácia je zriadená za účelom privatizácie časti zdravotníckeho zariadenia Fakultná  nemocnica Nitra – časť Zubná poliklinika Párovce (stará), Koceľova  29, Nitra.

7. Ďalšie podmienky predaja:
    7.1. Fond národného majetku SR v zmluve o predaji časti zdravotníckeho zariadenia dohodne s kupujúcim v súlade s ustanovením § 610  Občianskeho zákonníka osobitné dojednanie takto :
a)	Nadobúdateľ berie na vedomie, že predajom dotknuté nehnuteľnosti sú zaradené do siete zdravotníckych zariadení, ktorá sa zabezpečuje podľa zákona č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov, a zaväzuje sa tieto nehnuteľnosti užívať na účely zabezpečovania zdravotnej starostlivosti v rozsahu a náplni činnosti tak, ako bola poskytovaná pri prechode vlastníckych práv. Doba trvania záväzku sa dohodne na dobu neurčitú.
b)	Zmenu alebo čiastočný zánik záväzku uvedeného v bode 7.1. a)  tohto rozhodnutia môže vlastník vykonať iba po predchádzajúcom  vyjadrení miestneho orgánu správy na úseku zdravotnej starostlivosti a so súhlasom Ministerstva zdravotníctva SR.
c)	Nesplnenie dohodnutého záväzku uvedeného v bode 7.1. a)  tohto rozhodnutia je dôvodom na odstúpenie od zmluvy zo strany predávajúceho. Dodržiavanie podmienok uvedených v bode 7.1. a)  tohto rozhodnutia kontroluje Ministerstvo zdravotníctva SR a pri zistení porušenia odovzdá podklady Fondu národného majetku SR na ďalšie konanie s návrhom na odstúpenie od zmluvy.

7.2. Fond národného majetku SR v zmluve o predaji časti zdravotníckeho zariadenia upraví právo na odstúpenie od zmluvy v prípade, že kupujúci nesplní záväzky a povinnosti vyplývajúce zo zmluvy.

P o u č e n i e:                
Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:  	Fond národného majetku Slovenskej republiky
	Ministerstvo zdravotníctva  Slovenskej republiky
	Ministerstvo hospodárstva Slovenskej republiky
	Úrad vlády Slovenskej republiky

Za správnosť:                   Pavol Rusko
	  podpredseda vlády a minister hospodárstva 
                                         Slovenskej republiky	 	                         ....................................................
	                   (podpis a pečiatka)